
РЕПУБЛИКА СРБИЈА
ОПШТИНА ЖИТОРАЂА
ОПШТИНСКА УПРАВА
Начелник
Број: 111-3026/2026-01
Датум 08.10.2026.године

На основу члана 79. и члана 82. ст.4. Закона о запосленима у аутономним покрајинама и јединицама локалне самоуправе („Службени гласник Републике Србије“ бр. 21/2016, 113/2017, 95/2018, 114/2021, 92/2023, 113/2017-др.закон,  95/2018-др.закон, 86/2019-др.закон, 157/2020-др.закон и 123/2021-др.закон) , члана 3.ст.1. и члана 8.ст.1., Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије”, број 107/2023) и Закључка комисије за давање сагласности за ново запошљавање и додатно радно ангажовање код корисника јавних средстава 51 Број 112-7569/2026 од 29. јула 2026.године, начелник Општинске управе општине Житорађа, доноси

  РЕШЕЊЕ
о попуњавању радног места у Општинској управи општине Житорађа

[bookmark: _Hlk153025781]1. Попуњава се радно место – Непосредни извршилац трезора, у звању млађи саветник, у организационој јединици Одељење за финансије и буџет, привреду и локално-економски развој - Одсек за буџет и финансије, у Општинској управи општине Житорађа, предвиђено под редним бројем 5. Правилника о организацији и систематизацији радних места у Општинској управи и Општинском правобранилаштву општине Житорађа (,, Службени лист града Ниша“ бр. 69/2026 и 92/2026).

2.Извршилачко радно место наведено у тачки 1.овог диспозитива попуниће се путем ЈАВНОГ конкурса.

О б р а з л о ж е њ е

Законом о запосленима у аутономним покрајинама и јединицама локалне самоуправе, чланом 79. став 1. прописано је да радно место може да се попуни када се испуне два услова: да је радно место предвиђено Правилником и да је његово попуњавање предвиђено кадровским планом за текућу годину.
Радно место из тачке 1. овог решења предвиђено је Правилником о организацији и систематизацији радних места у Општинској управи и општинском правобранилаштву општине Житорађа (,, Службени лист града Ниша“ бр. 69/2026 и 92/2026).
Попуњавање наведеног радног места је предвиђено Кадровским планом општине Житорађа (,, Службени лист града Ниша“ бр.151/2025 и 79/2026), чиме су испуњени услови из члана 79. Закона о запосленима у аутономним покрајинама и јединицама локалне самоуправе.
За попуњавање радног места добијена је сагласност Комисије за давање сагласности за ново запошљавање и додатно радно ангажовање код корисника јавних средстава, 51 Број 112-7596/2026 од  29. јула 2026. године, а средства за плату и припадајуће порезе и доприносе су обезбеђена у буџету општине Житорађа.
Чланом 82. ст.4. Закона, прописано је да ако интерни конкурс није успео обавезно се спроводи јавни конкурс.
Чланом 3.ст.1. Уредбе, прописано је да руководилац органа, службе или организације у којој се радно место попуњава (у даљем тексту: руководилац), доноси решење о попуњавању радног места спровођењем интерног, односно јавног конкурса, водећи рачуна о томе да су испуњени сви законски услови у погледу допуштености попуњавања радног места.  
Чланом 8.ст.1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, прописано је да се јавни конкурс спроводи ако извршилачко радно место није попуњено интерним конкурсом.
Обзиром да је решењем бр. 111-3025/2026-01 од  08.10.2026.године утврђено да интерни конкурс за попуњавање извршилачког радног места ,, Непосредни извршилац трезора „ није успео, јер по истом није било пријава, одлучено је да се наведено радно место попуни јавним конкурсом.

На основу наведеног одлучено је као у диспозитиву овог решења.

Решење доставити:
- служби за управљање људским ресурсима
- архиви.

                                                          Љубиша Филиповић

